Azad media, yüksək inkişaf
Ekspertlər azad və müstəqil medianın ölkənin inkişafında mühüm rolunu qeyd edir
Ekspertlər güclü media sektorunun ölkədə inkişafın bir çox sahələri üçün əhəmiyyətini qeyd edir. Yaxşı funksiya göstərən media qurumları hökumət və özəl sektorun korrupsiya, məsuliyyət, həyat səviyyəsi, infrastruktur və təhsil sahələrində səylərinə dəstək verə bilər. Media və ölkənin inkişafı bir-biri ilə bağlıdır. Dünya Mətbuat günü diqqət mərkəzində olan mövzulardan biri medianın inkişaf prosesində rolu oldu. BMT bu yaxınlarda 2015-ci ildən sonra inkişafa dair açıqladığı hesabatda azad və müstəqil medianın effektiv idarəetmə və şəffaflığın təmin edilməsi üçün əhəmiyyətini vurğulayıb. Mediaya Beynəlxalq Yardım Mərkəzinin nümayəndəsi Mark Nelson medianın inkişafın mühüm elementi olduğunu deyir: Mark Nelsonun sözlərinə görə, azad mətbuatın yoxsulluğun aradan qaldırılması səylərinə yardım göstərdiyinə dair dəlillər gətirmək mümkündür. O, Nigeriyada işləyən zaman əllərin yuyulmasının əhəmiyyətindən danışan radio proqramları xatırlayır: ABŞ Dövlət Departamenti dünya ölkələrində həbs edilmiş və azad informasiya vermək imkanından məhrum edilmiş jurnalistlərin mübarizəsini qeyd edib. Departamentin sözçüsü Meri Harf Amerikanın Səsinə bildirib ki, öz fikirlərini azad şəkildə ifadə etmək və hökumət haqda dialoq aparmaq daha yaxşı hökumətin qurulmasına kömək edir: Dünya Bankı inkşaf etməkdə olan ölkələrdə media islahatlarının aparılmasına kömək edə bilən proqramlara milyonlarla dollar sərf edir. Ceff Thindva jurnalistlər üçün belə bir proqramın meneciridir: Ceff Thindva medianın hökumətin fəaliyyətində rolu olduğunu bildirir: Çox vaxt mürəkkəb informasiya məhz media orqanları vasitəsilə izah edilib vətəndaşlara çatdırılır.